 Ugu horreyn, Guddoomiyuhu waxa uu tilmaamay sida qaabka nolosha reer Somaliland isugu xidhan tahay, waxaannu yidhi, Waxaynu u baahannay in aynu dhammaanteen isku tashanno oo aynu yeelano naf-qaybsi, shacab, ganacsato, dawlad iyo qof-qofba, abaarahaas maanta dadkeena reer-guuraaga ah dhibaatada ku haya haddii aynu reer-magaalka nahay in badan baynu ka qaban karnaa, haddii aynu reer-magaalka nahayna cidda aynu ku noolahay ee wax inoo tacabtaa waa reer-miyiga, Xoolaha nool iyo Beeraha ayaa inoo dhaqaale ah oo labadaba miyigaa tabca, magaaladuna waa caydh isku soo ururtay oo ku nool Miyiga, markaa haddii Miyigii jabo oo xoolihii dhintaan oo beerihii baabaaan oo dadkii xoogga ahaa ee inoo tabcayey baabaaan innaguna waxaynu noqonaynaa xero weyn oo caydh ah oo isku soo ururtay, dadka magaalada joogaa waa inay sidaas u fahmaan. 